Gilbert Baker

Gilbert Baker (Chanute, Kansas, AEB, 1951ko ekainaren 2 – New York hiria, AEB, 2017ko martxoaren 31)Under the Rainbow: Oral Histories of Gay, Lesbian, Bisexual, Transgender, Intersex and Queer People in Kansas. Kuscholarworks.ku.edu. artista eta eskubide zibileen aldeko ekintzailea izan zen. 1978an, askatasunaren bandera eta ortzadarraren bandera izenez ezagutuko zen LGBT bandera diseinatu zuen.

 Biografia 
Gilbert Baker Kansas estatuan jaio zen. Ameriketako Estatu Batuetako armadan egon zen, 1970tik 1972ra. San Frantziskora destinatu zuten, justu gay askapen mugimenduaren garaian. Ohorez lizentziatua, gerraren aurkako eta gay pertsonen eskubideen aldeko pankartak diseinatzen eta egiten hasi zen. Urte haietan Harvey Milk ekintzatzaile eta politikaria ezagutu zuen.

1979an San Frantziskoko Paramount Flag Companyn hasi zen lanean. Geroztik herrialde desberdinetako politikarientzako publizitate-taulak diseinatu zituen: Txinako lehen ministrorako, Frantziako presidentearentzako, esaterako. Alderdi politikoentzako lanak ere prestatu zituen, adibidez, Demokrata Alderdirako. Ekintzaile bezala LGBT mugimendurako lanak ere prestatu zituen.

1994an Baker New Yorken kokatu zen eta hantxe, aktibismo baztertu gabe, bere sormena-lanarekin jarraitu zuen aurrera. Urte horretan, esaterako, Stonewalleko gatazken hogeita bosgarren urtea gogorarazteko munduko bandera handiena sortu zuen.https://web.archive.org/web/20170702235356/http://gilbertbaker.com/GILBERT_BAKER_ORIGINAL_COLORS/BIO.html Gilbert Baker biography

2003an, LGBT banderaren 25. urteurrena gogoratzeko, Bakerrek bi kilometroko ortzadarraren bandera egin zuen; bandera hori Cayo Huesotik Mexikoko golkoan, Atalntiko Ozeanora zindoan. Ospakizunak bukatuez gero, zatiak munduko ehun hiri baino gehiagoetara bidali zituen.

Bere New Yorkeko etxean hil zen, lotan zegoen bitartean, 65 urte zituelarik.

 Bandera 
Bandera honen koloreek LGBT mugimenduaren dibertsitatea adierazten du. Lehenengo Ortzadarraren bandera 1978ko ekainaren 25ean, San Francisco Pride ospakizunean erakutsi zen; orduan zortzi kolore zituen.

 Arrosa   Sexua Gorria   Bizitza Laranja   Osasuna Horia   Eguzkiaren argia Berdea   Izadia Turkesa   Artea Urdina   Harmonia Bioleta   Espiritua

 Erreferentziak 

 Kanpo loturak 
 Bakerren webgune ofiziala.

Kategoria:Bexilologia
Kategoria:Kansastarrak
Kategoria:Ameriketako Estatu Batuetako LGBT pertsonak
Kategoria:Gizon homosexualak
Kategoria:New Yorken hildakoak
Kategoria:Banderen diseinatzaileak
Kategoria:Ameriketako Estatu Batuetako LGBT eskubideen aktibistak